Victor Kips

De Victor Kips, gebuer den 11. Abrëll 1917 zu Mäerzeg, an och do den 29. Juli 1982 gestuerwen, war e lëtzebuergesche Resistenzler.Quell, wou net anescht uginn: Victor Kips um Instagram-Profil mnhmlux (Nationale Militärmusée) vum 31.08.2024.

Hie war Bauer zu Mäerzeg. Am Zweete Weltkrich huet hien do d'Resistenzorganisatioun Lëtzebuerger Vollekslegioun (LVL) opgebaut, fir Zwangsrekrutéierten ze hëllefen, ënnerzetauchen a sech ze verstoppen. A kuerzer Zäit krut hien 28 Männer derzou, sech der LVL unzeschléissen.

No der éischter Befreiung vun Dikrech, am September 1944 war hie fir d'Iwwerwaachung vun 308 Kollaborateuren zoustänneg, déi am Gebai vun der Glyco-Fabréck festgehale goufen. Wéi d'Ardennenoffensiv am Dezember 1944 ugefaangen huet, huet hien hir Evakuatioun op Mäerzeg organiséiert, an duerno, wéi och Mäerzeg ënner Beschoss geroden ass, virun iwwer Useldeng op Nidderkuer, dann op Déifferdeng, a schliisslech bis op de Belval. 

Als Revanche goufe seng Fra a säi Papp vun den Däitsche verhaft; seng Fra, d'Cécile Didier, koum an d'KZ Ravensbrück, wou se gestuerwen assKips Victor. ons-jongen-a-meedercher.lu (nogekuckt:06.02.2026)..

Hie blouf zu Mäerzeg wunnen, wou en och 1982 gestuerwen ass.

Fir un hien z'erënneren, gouf a sengem Heemechtsduerf eng Strooss no him genannt.L-9167;  Lokalisatioun op geoportail.lu.

Kategorie:Gebuer 1917
Kategorie:Gestuerwen 1982
Kategorie:Lëtzebuergesch Resistenzler
Kategorie:Persounen, no deenen eng Struktur zu Lëtzebuerg genannt ass
Kategorie:Gemeng Mäerzeg